text: इससे पहले केरल के मुख्यमंत्री पिन्नराई विजयन ने कहा था कि अबूधाबी के प्रिंस शेख मोहम्मद बिन जायद अल नाहयान ने प्रधानमंत्री नरेंद्र मोदी से फोन पर बातचीत की है और उन्हें 700 करोड़ रुपए की सहायता देने की पेशकश की है। यूएई के राजदूत अल्बाना ने कहा, ‘यूएई के उपराष्ट्रपति, प्रधानमंत्री और दुबई के शासक शेख मोहम्मद बिन राशिद अल मकतूम इसके लिए एक राष्ट्रीय आपदा समिति बनाई है। इसका मुख्य उद्देश्य केरल के लोगों के लिए फंड जुटाना और सहायता के लिए जरूरी सामान, दवाइयों आदि की व्यवस्था करना है। हम भारत के आर्थिक सहायता संबंधी नियमों को समझते हैं। हमारी फेडरल अथॉरिटी इस कमेटी के साथ कोऑर्डिनेट कर रही है।’